Andres Laan
Andres Laan (sündinud 13. augustil 1989) on eesti neurobioloog, teose "Tehisintellekt. Loomadest ja masinatest" autor. Ta lõpetas 2008. aastal Tallinna Reaalkooli ja 2012. aastal Cambridge'i Ülikooli neurobioloogia erialal. Seejärel töötas ta kolm aastat teadurina Max Plancki Aju-uuringute Instituudis. Praegu on ta Lissabonis asuva biomeditsiini uuriva teadusasutuse Fundação Champalimaud doktorant. Tema uurimisteemaks on kollektiivne intelligentsus tehislikes ja bioloogilistes süsteemides.